Προεδρική εκλογή των Ηνωμένων Πολιτειών 2024

Οι προεδρικές εκλογές των Ηνωμένων Πολιτειών του 2024 (2024 United States presidential election) θα είναι οι 60ές προεδρικές εκλογές των Ηνωμένων Πολιτειών Αμερικής, και έχουν προγραμματιστεί για την Τρίτη, 5 Νοεμβρίου 2024. Θα είναι οι πρώτες προεδρικές εκλογές που θα διεξαχθούν με στοιχεία πληθυσμού από την απογραφή του 2020. Με τα σημερινά δεδομένα, οι εκλογές θα ακολουθήσουν τους κανόνες των προκριματικών εκλογών για τον καθορισμό των υποψηφίων των μεγάλων κομμάτων. Ο νικητής τους έχει προγραμματιστεί να ορκιστεί ως Πρόεδρος των Ηνωμένων Πολιτειών, στις 20 Ιανουαρίου 2025.

 Το Άρθρο Δύο του Συντάγματος των Ηνωμένων Πολιτειών ορίζει ότι για να υπηρετήσει ένας άνθρωπος στη θέση του προέδρου, πρέπει να είναι (φυσικά) γεννημένος πολίτης των Ηνωμένων Πολιτειών, ηλικίας τουλάχιστον 35 ετών και κάτοικος των Ηνωμένων Πολιτειών για τουλάχιστον 14 χρόνια. Οι υποψήφιοι για την προεδρία πρέπει να αναδειχθούν από κάποιο από τα διάφορα πολιτικά κόμματα των Ηνωμένων Πολιτειών, τα οποία συνήθως επιλέγουν τους υποψήφιους με προκριματικές εκλογές. Οι προκριματικές συνήθως διεξάγονται με έμμεση εκλογική διαδικασία, στην οποία οι εκλογείς εκλέγουν τους αντιπροσώπους τους (από την λίστα ενός κόμματος), και αυτοί με τη σειρά τους εκλέγουν τον υποψήφιο που θα εκπροσωπήσει το κόμμα στις προεδρικές εκλογές. Ο υποψήφιος για την προεδρία πρέπει να επιλέξει έναν συνυποψήφιο για την αντιπροεδρία, ώστε να καταρτιστεί η λίστα υποψηφίων του κόμματος, η οποία στη συνέχεια πρέπει να επικυρωθεί από τους αντιπροσώπους. Στις γενικές εκλογές του Νοεμβρίου η εκλογική διαδικασία είναι έμμεση, και οι ψηφοφόροι εκλέγουν τα μέλη του Εκλογικού Κολεγίου, τους εκλέκτορες που εκλέγουν τον πρόεδρο και τον αντιπρόεδρο με άμεσες εκλογές. Εάν κανένας υποψήφιος δεν συγκεντρώσει τις απαιτούμενες 270 ψήφους εκλεκτόρων που απαιτούνται για να κερδίσει τις εκλογές, τότε η Βουλή των Αντιπροσώπων των Ηνωμένων Πολιτειών θα ορίσει ως πρόεδρο τον έναν από τους τρεις υποψηφίους που συγκέντρωσαν τις περισσότερες ψήφους εκλεκτόρων, και ομοίως η Γερουσία των Ηνωμένων Πολιτειών θα επιλέξει τον αντιπρόεδρο με πλειοψηφικά κριτήρια. Εκλογιμότητα Η 22η τροπολογία του Συντάγματος ορίζει ότι ένα άτομο δεν μπορεί να εκλεγεί στην προεδρία για περισσότερες από δύο φορές. Αυτό σημαίνει ότι οι πρώην πρόεδροι Μπιλ Κλίντον, Τζορτζ Μπους και Μπαράκ Ομπάμα δεν μπορούν να επανεκλεγούν στην προεδρία. Ο πρώην πρόεδρος Τζίμι Κάρτερ, ο οποίος έχει διατελέσει μόνο μία θητεία ως πρόεδρος, βάσει του Συντάγματος επιτρέπεται να εκλεγεί για ακόμα μία θητεία, αλλά δεν έθεσε την υποψηφιότητά του στις εκλογές του 2020, δηλώνοντας: «[στην ηλικία των] 95 δεν το συζητάμε με τίποτα. Δυσκολεύομαι ακόμα και να περπατήσω. Μάλλον έχει περάσει ο καιρός που μπορούσα να ασχοληθώ με την πολιτική, ή να διεκδικήσω την προεδρία». Επίσης, ο πρώην πρόεδρος Ντόναλντ Τραμπ, ο οποίος επίσης έχει διατελέσει μία προεδρική θητεία, επιτρέπεται να εκλεγεί για μία θητεία ακόμα. Ανοιχτά ενδιαφερόμενοι υποψήφιοι Τζο Μπάιντεν, 46ος Πρόεδρος των Ηνωμένων Πολιτειών (2021–εν ενεργεία) Πιθανολογούμενοι υποψήφιοι Κάμαλα Χάρις, 49η Αντιπρόεδρος των Ηνωμένων Πολιτειών (2021–εν ενεργεία) Πιτ Μπούτιτζετζ, Υπουργός Μεταφορών των Ηνωμένων Πολιτειών (2021–εν ενεργεία) Μπέρνι Σάντερς, Γερουσιαστής των Ηνωμένων Πολιτειών από το Βερμόντ (2007–εν ενεργεία) Κόρι Μπόυκερ, Γερουσιαστής των Ηνωμένων Πολιτειών από το Νιου Τζέρσεϊ (2013–εν ενεργεία) Αρνήθηκαν να θέσουν υποψηφιότητα Χίλαρι Κλίντον, προεδρική υποψήφιος των Δημοκρατικών (2016), πρώην Υπουργός Εξωτερικών των Ηνωμένων Πολιτειών (2009–2013), πρώην Γερουσιαστής των Ηνωμένων Πολιτειών από τη Νέα Υόρκη (2001–2009), πρώην Πρώτη Κυρία των Ηνωμένων Πολιτειών (1993–2001)Μισέλ Ομπάμα, πρώην Πρώτη Κυρία των Ηνωμένων Πολιτειών (2009–2017)Τζίμι Κάρτερ, 39ος Πρόεδρος των Ηνωμένων Πολιτειών (1977–1981)Αλ Γκορ, 45ος Αντιπρόεδρος των Ηνωμένων Πολιτειών (1993–2001), προεδρικός υποψήφιος των Δημοκρατικών (2000) Ανοιχτά ενδιαφερόμενοι υποψήφιοι Ρον ΝτεΣάντις, 46ος Κυβερνήτης της Φλόριντα (2019–εν ενεργεία) Λιζ Τσέινι, Μέλος της Βουλής των Αντιπροσώπων των Ηνωμένων Πολιτειών για την μονοεδρική περιφέρεια του Ουαϊόμινγκ (2017–2023) Μάικ Πομπέο, πρώην Υπουργός Εξωτερικών των Ηνωμένων Πολιτειών (2018–2021), πρώην Διευθυντής της CIA (2017–2018) Κρις Κρίστι, 55ος Κυβερνήτης του Νιου Τζέρσεϊ (2010–2018) Πιθανολογούμενοι υποψήφιοι Μάικ Πενς, 48ος Αντιπρόεδρος των Ηνωμένων Πολιτειών (2017–2021) Γκλεν Γιάνγκιν, 74ος Κυβερνήτης της Βιρτζίνια (2021–εν ενεργεία) Μπράιαν Κεμπ, 83ος Κυβερνήτης της Τζόρτζια (2019–εν ενεργεία) Αρνήθηκαν να θέσουν υποψηφιότητα Τεντ Κρουζ, Γερουσιαστής των Ηνωμένων Πολιτειών από το Τέξας (2013–εν ενεργεία) Ιβάνκα Τραμπ, πρώην Ανώτερη Σύμβουλος του Προέδρου (2017–2021), κόρη του Ντόναλντ Τραμπ